**P R O G R A M**

Poštovani,

Hrvatski šahovski savez je najveći prosperitet postignuo kad se organizirano brinuo o svim kategorijama i uzrastima šahista. Tijekom osamdesetih je godina u sastavu imao ekipe za žene i omladince; izdavao je nekoliko knjiga godišnje (od osamostaljenja do danas niti jednu); mladi šahisti su igrali prijateljske mečeve s Koruškom te su imali sadržajan šahovski život. U Zagrebu je u to vrijemo bilo preko 200 šahovskih klubova, dok danas brojimo jedva 24.

U međuvremenu se svijet promijenio. Nastupila je digitalizacija, pojavio se Internet i drugi oblici komunikacije te je općenito svijet uznapredovao. Pažnja mladih je usmjerena prema sadržajima drugog karaktera. Međutim, Hrvatski šahovski savez i dalje radi po starom modelu i k tome prilično neuspješno.

Stoga je hitno potrebno:

* **Poticati organizaciju i osnivanje novih klubova (šah u škole)** - broj klubova stagnira dugi niz godina
* **Edukacija mlađih uzrasta** - u HŠS nitko ne pomaže mlađim uzrastima, trenira se s već formiranim i afirmiranim mladim šahistima. Na službenim prvenstvima za najmlađe, prodefiliralo je na tisuće mladih, stalno aktivnim ostane manje od 1%. U savezu ne postoji organizirani prihvat podmlatka.
* **Izdavaštvo** – u vrijeme elektronskih časopisa smo još na tiskanom izdanju, koje je palo s 12 na 2 broja godišnje. Elektronski časopis je daleko jeftiniji i pristupačan je svakom članu, za razliku od tiskanog. Knjige u elektronskom formatu su također značajno pristupačnije.
* **Potpora uspješnim članicama**- županijske saveze i klubove koji su uspješno u svojim sredinama organizirali šahovski život, je potrebno stručno i materijalno pomagati i pratiti.
* **Informatizacija saveza** – pored spomenutog elektronskog časopisa, potrebno je stvoriti računalnu logistiku našim najboljim šahistima i stručnim timovima.
* **Sustav natjecanja** – treba ga prilagoditi potrebama organizacije i klubova. Tu je potreban ozbiljan elaborat koji bi definirao najbolji sustav natjecanja.
* **Izmjena i uređenje Statuta te drugih pravnih akata**
* **Riješiti problem oko trenerskog i sudačkog rada –** edukacija i trajno usavršavanje
* **Stranc**i – potrebno je reducirati broj stranaca, sredstva uložena u njih se mogu korisnije usmjeriti.
* **Društvena prepoznaljivost** – potrebno je kreirati profil saveza koji bi bio prepoznatljiv široj javnosti po svojim aktivnostima, ciljevima i rezultatima. Kontak s javnošću treba biti kontinuiran, a ne od događanja do događanja.